Burgerd Botha vertel van romantiese verlowing langs Vaalrivier | Maroela Media
Burgerd Botha en Charlene Barnard. (Foto: Facebook via Burgerd Botha)
Die Afrikaanse sanger, Burgerd Botha, wat naam gemaak het as een van die minnesangers van die gewilde sanggroep Romanz, is op pad kansel toe.
Botha (32), wat onlangs sy solodebuutalbum Hartlagsiel bekend gestel het, en die blondekop Charlene Barnard (21), het op Sondag 3 Maart verloof geraak.
Hy het onlangs prettige foto's met nuus van die verlowing op sosiale media gedeel. "Sy het ja gesê!" het hy daarby geskryf.
Botha vertel aan Maroela Media hy het op Barnard se verjaarsdag die ring aan haar vinger gesteek. "Ons was by haar familie aan die Vaalrivier. Ek het nie aanvanklik beplan om dit so te doen nie, maar toe ek besef dat al haar naaste mense in elk geval by haar verjaarsdagpartytjie teenwoordig sou wees, het ek vinnig my planne verander."
Hy sê Barnard is nie iemand wat graag aandag op haarself vestig nie. "Ek dink tog sy het hierdie tipe verlowing baie meer waardeer as wat ons heeltemal alleen êrens op 'n berg of so iets was," skerts hy.
Burgerd en Charlene het op haar verjaarsdag langs die Vaalrivier verloof geraak. (Foto: Facebook via Burgerd Botha)
Botha vertel hy het 'n hele boks met verskillende geskenke toegedraai en Barnard moes dit oopmaak totdat sy by die kleinste boksie uitgekom het. "Elke geskenk het 'n handgeskrewe briefie met van my liedjies se lirieke gehad, en net voordat sy by die ring uitgekom het, het sy eers 'n boksie met oorbelle en 'n armbandjie wat ek 'n rukkie gelede vir haar in Spanje gekoop het, oopgemaak."
Toe sy die laaste boksie oopmaak, moes sy eers weer 'n briefie lees. "Aan die einde van die briefie het ek gevra: 'Sal jy met my trou?'. Sy het 'n traan of twee van blydskap gepink en ek was net te bly sy het ja gesê."
Die paartjie, wat tans in Brits woonagtig is, weet nog nie wanneer hulle bruilof gaan hou nie. "Ons is nie haastig nie."
Snotkop en vriende eersdaags saam op die verhoog
'Binnelanders'-sterre is 'Keelvol' in nuwe produksie
??BAIE GELUK ❗❗????
Dit was die beste keuse wat jy ooit gemaak het Burgerd (behalwe om jou sangstem te ontwikkel) Sy is beslis die Hartlagsiel waarvan jy sing op jou nuwe album. Mag julle lewens oorloop van hartlagsiel-oomblike en uitbundige vreugde. Baie, baie geluk.
Baie geluk julle!! Baie Seën, geluk en voorspoed vorentoe. Mag dit eindloos wees!!
So eensydige besluit t.o.v die verlowing…..
Burgert jy verdien dit ek is sooooo baie bly vir jou part!!!!!!!!!!!!Ek is mal oor jou musiek en as mens wens julle 2'tjies net vreugde en geluk toe want Liewe Jesus het haar spesiaal vir jou gestuur nomaals baie geluk!!!!Sterkte met julle nuwe toekoms saam en weet julle doen die regte ding!!!Burgert is mal or jou (toe jy nog vir Romanz gesing het)mag jou sangloopbaan en nuwe liefde jou nog baie jare vorentoe seen wees.